ועדת הכספים, כנסת 16, פרוטוקול מספר 344, 2005-03-23 10:40

יעקב ליצמן: בוקר טוב, אני פותח את ישיבת ועדת הכספים.

יעקב ליצמן: ועדת הכנסת החליטה שהנושא של נסים דהן הוא לא נושא חדש.

אנה שניידר: סעיף 2(3) קטן לפרק ב'.

יעקב ליצמן: אנחנו עוברים להצבעה על סעיף 2(3) קטן לפרק ב' בחוק ההסדרים.

יעקב ליצמן: אנחנו עוברים להצבעה על סעיף 2(3) קטן לפרק ב' בחוק ההסדרים.

יעקב ליצמן: בעד סעיף 2(3) קטן – 3 נגד – 1 נמנעים – אין סעיף 2(3) קטן נתקבל.

יעקב ליצמן: הסעיף אושר, תודה רבה.

יעקב ליצמן: 2.

יעקב ליצמן: צו תעריף המכס והפטורים ומס קנייה על טובין (תיקון מס' 10), התשס"ה-2005.

יעקב ליצמן: (מנועי בנזין משומשים).

יעקב ליצמן: בועז סופר, בבקשה.

בועז סופר: עניינו של צו זה הוא לא בהיבט פיסקלי.

בועז סופר: במנועים משומשים יש הפרדה בין מנועי דיזל לבין מנועי בנזין.

בועז סופר: מנועי בנזין חייבים לפי משקל ומנועי דיזל חייבים לפי אחוז.

בועז סופר: גילינו שכל הזמן יש תכנוני מס ורמאויות ואנחנו מבקשים בצו הזה להשוות את שיעור המס לא באמצעות העלאה אלא באמצעות קביעת מס אחיד לכולם.

יעקב ליצמן: אתה רוצה להגיד שאחרי שנאשר את זה לא יהיו תכנוני מס ורמאויות?

בועז סופר: לא נגדע את תכנוני המס.

ניסן סלומינסקי: זאת פרצה שקוראת לגנב.

בועז סופר: אנחנו מציעים להטיל מס אך ורק לפי משקל גם לדיזל וגם לבנזין.

בועז סופר: אין לנו תוספת משמעותית ואין פה עניין פיסקלי אלא הקטנת בירוקרטיה וחיכוך מול היבואנים.

ניסן סלומינסקי: המס הוא באמצע בין שניהם?

בועז סופר: ממש באמצע.

רוחמה אברהם-בלילא: מי נפגע מזה?

רוחמה אברהם-בלילא: נפגעים הדיזלים.

בועז סופר: נפגע מי שייבא מנועי דיזל באופן חוקי והצהיר לפי הערך האמיתי, לפי החוק.

בועז סופר: כשהוא הצהיר לפי הערך האמיתי לא קרה לו כלום.

בועז סופר: יבואנים רמאים, שהצהירו לפי הערך השגוי, המונמך, הם זכו לתחרות לא הוגנת.

בועז סופר: מבחינתנו אין פה כסף אלא אנחנו רוצים להגן על מי שעסקי שאומר לנו: אם אני מצהיר לפי החשבונית האמיתית אני לא יכול לעמוד בתחרות כי האחרים מרמים.

רוחמה אברהם-בלילא: אני לא מבינה את זה.

בועז סופר: מנועי דיזל מוסו לפי אחוז.

בועז סופר: מנועי בנזין מוסו לפי משקל.

בועז סופר: הביאו מכולה שיש בה מנועים משני הסוגים.

בועז סופר: המעריכים שלנו, עם כל הכבוד להם, לא יודעים לאבחן בהינף מבט אם זה דיזל או בנזין.

ניסן סלומינסקי: מה יותר יקר?

בועז סופר: זה מאוד אינדבידואלי.

בועז סופר: בדרך כלל מנועי דיזל יותר יקרים.

יעקב ליצמן: אני רוצה לקרוא לך את מה שכותב איגוד יבואני הרכב בסעיף 3: "הגיע הזמן שוועדת הכספים תפרסם לציבור מה באמת האוצר הפחית מול בכמה העלה וכמה זה עולה בסיכומו של דבר לאזרח בכל המגזרים.

יעקב ליצמן: האוצר כבר "שחט את הפרה", קרי הציבור מכל כיוון אפשרי".

יעקב ליצמן: אולי תסביר לי מה הוא רוצה או למה זה לא נכון.

בועז סופר: הגיע הזמן שוועדת הכספים תפרסם לציבור מה באמת האוצר הפחית?

בועז סופר: מה הקשר?

בועז סופר: אני לא מבין את סעיף 3.

בועז סופר: אמרתי שאנחנו מבקשים להשוות את שיעורי המס לא באמצעות העלאה של אחד ולהשוותו לשני אלא באמצעות קביעה של מס באמצע.

בועז סופר: תוך כדי זה פישטנו את המערכת, הטלנו את זה אך ורק לפי משקל.

בועז סופר: מדובר במנועים משומשים ולכן אנחנו לא מסוגלים לבחון באמת אם זה נכון או לא נכון.

בועז סופר: החלטנו להטיל מס לפי משקל, קל לשקול את המנוע וזה הכי פשוט.

בועז סופר: אני לא יודע להסביר את העמדה של איגוד יבואני הרכב ואני גם לא צריך.

מגלי והבה: מס על מנוע לפי משקל?

מגלי והבה: איפה זה נשמע?

בועז סופר: זה קיים כבר היום.

בועז סופר: מדובר במנועים משומשים, שקשה מאוד להעריך את הערך האמיתי שלהם ולכן, כדי להקל על כולם, הרעיון הוא להטיל מס לפי משקל.

יעקב ליצמן: אנחנו עוברים להצבעה על אישור צו המכס והפטורים ומס קנייה על טובין (תיקון מס' 10), התשס"ה-2005.

יעקב ליצמן: אנחנו עוברים להצבעה על אישור צו המכס והפטורים ומס קנייה על טובין (תיקון מס' 10), התשס"ה-2005.

יעקב ליצמן: בעד אישור הצו – כולם נגד – אין נמנעים – אין צו אישור המכס והפטורים ומס קנייה על טובין (תיקון מס' 10), התשס"ה-2005, נתקבל.

יעקב ליצמן: הצו אושר.

יעקב ליצמן: תודה רבה לכולם, הישיבה נעולה.